Mestské zastupiteľstvo v Košiciach

Uznesenie
z XXII. rokovania Mestského zastupiteľstva v Košiciach,
zo dňa 16. decembra 2013                              číslo: 806

Zmeny a doplnky územného plánu zóny Košice - Lorinčík 2013

Mestské zastupiteľstvo v Košiciach 
podľa § 31 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a podľa § 6 zákona č. 369/1990 Zb. o obecnom zriadení v znení neskorších predpisov a § 6 ods. 2 písm. a) a d) Štatútu mesta Košice

A. berie na vedomie

1.	súhlasné stanovisko Krajského stavebného úradu v Košiciach v zmysle § 25 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov k návrhu Územného plánu zóny Košice - Lorinčík, Zmeny a doplnky 2013, oznámené listom č. OU-KE-OVBP-2013/000169 zo dňa 22.11.2013,
2.	vyhodnotenie pripomienok k návrhu Územného plánu zóny Košice - Lorinčík, Zmeny a doplnky 2013,

B. schvaľuje

1.	Územný plán zóny Košice - Lorinčík, Zmeny a doplnky 2013 v zmysle spracovanej dokumentácie, 

2.	doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť územného plánu HSA Košice podľa predloženého návrhu Územného plánu zóny Košice – Lorinčík, Zmeny a doplnky 2013,

C. žiada 

primátora mesta Košice
zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie:

-	označenie textovej časti, výkresovej časti a záväznej časti územnoplánovacej dokumentácie schvaľovacou doložkou podľa § 28 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov,

-	vyhotovenie registračného listu podľa § 28 ods. 5 zákona č. 50/1976 Zb. o územnom plánovaní a stavebnom poriadku v znení neskorších predpisov a jeho doručenie príslušnému ministerstvu SR spolu s kópiou uznesenia o schválení územnoplánovacej dokumentácie,

2

-	uloženie Územného plánu zóny Košice - Lorinčík, Zmeny a doplnky 2013 na Meste Košice, na stavebnom úrade Mesta Košice a na Okresnom úrade, Odbore výstavby a bytovej politiky v Košiciach do 3 mesiacov od jeho schválenia v mestskom zastupiteľstve.

	MUDr. Richard Raši, PhD., MPH	
	primátor mesta Košice
	Podpísal dňa: 19.12.2013

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová